
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1349 

2 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο υποέργο 1 της πράξης «Πολυλειτουργικό 
Κέντρο Κοινωνικών Υπηρεσιών» (Κωδ.ΟΠΣ 83051), 
ενταγμένης στο Επιχειρησιακό Πρόγραμμα «Κομο¬ 
τηνή Βιώσιμη Πόλη για όλους 2001-2006» της Κοι¬ 
νοτικής Πρωτοβουλίας υΗΒΑΝ II. 1 

Καθορισμός αμοιβής Μελών Επιτροπής Εισήγησης 
για Ανάθεση του έργου: ΕΕ02/2004 ’Συνέχιση ερ- 
γασιώντου έργου: Μαραθώνια Διαδρομή Τμήμα Β' 
από Ν. Μάκρη (Χ.Θ. 9+000) έως Παλλήνη (Χ.Θ. 
26+000)”, προϋπολογισμού 14.760.000 €. (Έργο 

2001ΣΕ01000005, ΣΑΕ 010). 2 

Καθορισμός αποζημίωσης του Προέδρου, των μελών 
και των γραμματέων της Ομάδας Εργασίας για την 
κατάρτιση του Κανονισμού Οικονομικής Οργάνω¬ 
σης και Λογιστικής Λειτουργίας του Ο.Α.Π. -Δ.Ε.Η 3 
Πρόγραμμα επαγγελματικής εξειδίκευσης τύπου 
5ΤΑΟΕ ατόμων που ωφελήθηκαν στο πλαίσιο της 
αναπτυξιακής σύμπραξης ΤΕΧΝΟΜΑΘΕΙΑ. 4 


ΑΠΟΦΑΣΕΙ Σ 

Αριθ. 1390/0051 (1) 

Σύσταση ελεγκτικής ομάδας για τη διενέργεια ελέγχου 
στο υποέργο 1 της πράξης «Πολυλειτουργικό Κέντρο 
Κοινωνικών Υπηρεσιών» (Κωδ.ΟΠΣ 83051), ενταγμέ- 
νης στο Επιχειρησιακό Πρόγραμμα «Κομοτηνή Βιώσι¬ 
μη Πόλη για όλους 2001-2006» της Κοινοτικής Πρωτο¬ 
βουλίας υΒΒΑΝ II. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Κανονισμούς (ΕΚ) 1260/1999, 438/2001 και 
1159/2000. 

2. Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251/Α/2000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 136/Α/2003) και ισχύει. 


3. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/17.3.2004). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000» (ΦΕΚ310/Β/2003). 

5. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/Β/ 
2003). 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.050 €, για την αμοιβή των ελε¬ 
γκτών, η οποία βαρύνει τις πιστώσεις του Π/Υ Δημοσίων 
Επενδύσεων (Πρόγραμμα Ενεργειών Τεχνικής Βοήθειας 
- Υποπρόγραμμα Β'). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.), για το έτος 2004, 
αποφασίζουμε: 

1) Συνιστούμε Ελεγκτική Ομάδα για τη διενέργεια ελέγ¬ 
χου στο υποέργο 1 της πράξης «Πολυλειτουργικό Κέντρο 
Κοινωνικών Υπηρεσιών», η οποία υπάγεται στον Άξονα 
Προτεραιότητας 3 (Μέτρο 3.1), του Επιχειρησιακού Προ¬ 
γράμματος «Κομοτηνή Βιώσιμη Πόλη για Όλους» της Κοι¬ 
νοτικής Πρωτοβουλίας ΙΙΒΒΑΝ II. Η πράξη συγχρηματο- 
δοτείται από το ΕΤΠΑ. 

2) Μέλη της Ελεγκτικής ομάδας ορίζονται οι εξής: 

• Μήττας Γεώργιος, κλάδου ΠΕ / Δημοσιονομικών, 
υπάλληλος της ΥΔΕ Ν. Ξάνθης 

• Πρίγκουρη Βασιλική, κλάδου ΠΕ / Δημοσιονομικών, 
υπάλληλος της 51ης Διεύθυνσης Προγραμματισμού και 
Ελέγχων / Τμήμα Ε' του Γ.Λ.Κ. 

• Ζαβραδινός Νικόλαος, κλάδου ΠΕ/Μηχανικών, υπάλ¬ 
ληλος της 51ης Διεύθυνσης Προγραμματισμού και Ελέγ¬ 
χων/Τμήμα Ε'του Γ.Λ.Κ. 

Συντονιστής της ελεγκτικής ομάδας ορίζεται ο Μήττας 
Γ εώργιος 

3) Ο έλεγχος θα διενεργηθεί κατά το χρονικό διάστημα 
από 5.9.2004 έως και 11.9.2004, στον Τελικό Δικαιούχο 
«Δήμο Κομοτηνής» (Πλ. Βιζυηνού 1 Κομοτηνή), καθώς και 
στο φυσικό αντικείμενο του υποέργου 1, στο υποανέγερ- 

ση Πολυλειτουργικό Κέντρο Κοινωνικών Υπηρεσιών στην 
κεντρική περιοχή της ζώνης Μπουκλοτσά στην Κομοτηνή. 

4) Έργο της Ελεγκτικής Ομάδας είναι: 

• Η διαπίστωση της πορείας υλοποίησης της πράξης, 
σύμφωνα με τις εθνικές και κοινοτικές διατάξεις 

• Η ύπαρξη επαρκούς διαδρομής ελέγχου στο επίπεδο 
κεντρικών υπηρεσιών και τελικών δικαιούχων 

• Ο έλεγχος του συστήματος διαχείρισης και ελέγχου 
του Τελικού Δικαιούχου για τη συγκεκριμένη πράξη 

• Η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών, καθώς και 

• Η επιτόπια εξακρίβωση της υλοποίησης του φυσικού 
αντικειμένου της πράξης. 

5) Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, η οποία θα υποβληθεί στη 
Διεύθυνση Προγραμματισμού και Ελέγχων του Γενικού 
Λογιστηρίου του Κράτους, για εισήγηση στην Επιτροπή 
Δημοσιονομικού Ελέγχου (Ε.Δ.ΕΛ.). 

6) Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

7) Η παρούσα αποτελεί και έγκριση μετακίνησης της 
ελεγκτικής ομάδας, με οποιοδήποτε μεταφορικό μέσο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 2/42169/0022 (2) 

Καθορισμός αμοιβής Μελών Επιτροπής Εισήγησης για 
Ανάθεση του έργου: ΕΕ02/2004 ’Συνέχιση εργασιών 
του έργου: Μαραθώνια Διαδρομή Τμήμα Β'απόΝ. Μά¬ 
κρη (Χ.Θ. 9+000) έως Παλλήνη (Χ.Θ. 26+000)’, προϋ¬ 
πολογισμού 14.760.000 €. (Έργο 2001ΣΕ01000005, 
ΣΑΕ010). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το Ν. 1558/1985 "Κυβέρνηση και Κυβερνητικά Όργανα", 
όπως τροποποιήθηκε με τους Ν. 2469/1997 και 3242/2004. 

2. Το Π .Δ. 69/1988 για τον "Οργανισμό της Κεντρικής Υπη¬ 
ρεσίας της ΓΓΔΕ" και τα τροποποιητικά - συμπληρωματικά 
του Π.Δ. 340/1990, 293/1991, 335/1992 και 167/1992, κα¬ 
θώς και τις σχετικές εγκυκλίους εφαρμογής τους. 

3. Την εγκύκλιο ΕΔ1/09/116/Φ.Σπ/24.2.1988 για τον "Ορ¬ 
γανισμό της Κεντρ. Υπηρεσίας της ΓΓΔΕ". 

4. Τον Ν. 1418/1984 "Δημόσια Έργα και ρυθμίσεις συ¬ 
ναφών θεμάτων", το Π.Δ. 609/1985 "Κατασκευή Δημ. Έρ¬ 
γων" (ΦΕΚ223Α/31.12.1985) και τα λοιπά Π.Δ. που εκδό- 
θηκαν σε εκτέλεση του Ν. 1418/1984. 

5. Το Ν. 2229/1994 "Τροποποίηση και συμπλήρωση του 
Ν. 1418/1984 και άλλες διατάξεις", όπως τροποποιήθηκε 
και συμπληρώθηκε με τον Ν. 2338/1995 και ισχύει σήμερα 
σε ό,τι αφορά στις αμοιβές των επιτροπών. 

6. Την λοιπή νομοθεσία εκτέλεσης Δημοσίων Έργων. 

7. Το Π.Δ. 71/1993 (ΦΕΚ 304Α/11.3.1993) "Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ / ΥΠΕΧΩΔΕ". 

8. Το Π.Δ. 159/2000 για τη σύσταση της Ειδικής Υπηρε¬ 


σίας Δημ. Έργων / Ειδικών Συγκοινωνιακών Έργων Αττι¬ 
κής (ΕΥΔΕ/ΕΣΕΑ). 

9. Την υπ’ αριθμ. 2/74260/0004/15.10.1999 (ΦΕΚ 1925Β/ 
25.10.1999) κοινή υπουργική απόφαση με θέμα «Μεταβί¬ 
βαση εξουσίας υπογραφής σύμφωνα με το άρθρο 7, παρ. 1 
τουΝ. 1943/1991». 

10. Το άρθρο 40 του Ν. 849/1978, όπως συμπληρώθηκε 
με το άρθρο 8του Ν. 2129/1993. 

11. Το άρθρο 82, παρ. 16α, του Ν. 3057/ΦΕΚ 239/ 
10.10.2002, «Θέματα Ολυμπιακής Προετοιμασίας και άλ¬ 
λες διατάξεις». 

12. Τις διατάξεις του άρθρου 17 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου κλπ» (ΦΕΚ 297/Α/23.12.2003). 

Αφού είδαμε: 

1. Την απόφαση της Υπουργού ΠΕ.ΧΩ.Δ.Ε. υπ’αριθ. ΕΥ- 
ΔΕ/ΕΣΕΑ/οικ/1062/3.3.2004, με την οποία συστάθηκε η 
Επιτροπή Εισήγησης για ανάθεση του έργου ΕΕ02/2004 
«Συνέχιση εργασιών του έργου: Μαραθώνια Διαδρομή 
Τμήμα Β' από Ν. Μάκρη (Χ.Θ. 9+000) έως Παλλήνη (Χ.Θ. 
26+000)», προϋπολογισμού 14.760.000 €. 

2. Την υπ’ αριθμ. απόφαση ΕΥΔΕ/ΕΣΕΑ/1249/15.3.2004για 
την Έγκριση του Αποτελέσματος του Διαγωνισμού για την 
Ανάθεση του έργου ΕΕ02/2004 «Συνέχιση εργασιών του έρ¬ 
γου: Μαραθώνια Διαδρομή Τμήμα Β' από Ν. Μάκρη (Χ.Θ. 
9 + 000) έως Παλλήνη (Χ.Θ. 26+000)», προϋπολογισμού 
14.760.000 € στην εργοληπτική επιχείρηση «ύ & Ρ - ΑΒΑΞ 
ΑΈ.» 

Και επειδή: 

1. Στις εργασίες της Επιτροπής συμμετείχαν ανελλιπώς 
τα μέλη της: 

1. Κοκμοτός Μάριος, ΠΜ με Α'β στην ΕΥΔΕ/ΕΣΕΑ, ως 
Πρόεδρος. 

2. Κωνσταντόπουλος Κων/νος, ΠΜ με Α'β στην ΕΥΔΕ/ 
ΕΣΕΑ 

3. Μουζάκης Νικόλαος, ΠΜ με Α'β στην ΕΥΔΕ/ΕΣΕΑ. 

4. Κωνσταντινίδης Ιωσήφ, Γεωλόγος με Α'β στην ΕΥΔΕ/ 
ΕΣΕΑ. 

5. Γερακάκης Ανδρέας, Α.Μ. ως εκπρόσωπος του ΤΕΕ. 

6. Κυριακόπουλος Γεώργιος, ΜΜ ως εκπρόσωπος του 
ΣΑΤΕ. 

7. Ζούρου Μαρία, Δημ. Σύμβουλος Ηρακλείου Αττικής 
ως εκπρόσωπος της ΚΕΔΚΕ. 

με τη Γραμματειακή υποστήριξη του Πλατανίτη Πανα¬ 
γιώτη, ΔΕ υπαλλήλου με σύμβαση ορισμένου χρόνου 
στην ΕΥΔΕ/ΕΣΕΑ. 

2. Όλα τα παραπάνω μέλη της Επιτροπής συμμετείχαν 
αδιάλειπτα στις συνεδριάσεις της και εργάστηκαν εξίσου 
για την ολοκλήρωση του έργου της και πέραν των εργα¬ 
σίμων ωρών της υπηρεσίας. 

3. Σύμφωνα με το άρθρο 5 του Ν. 2229/1994, όπως τρο¬ 
ποποιήθηκε και ισχύει με τον Ν. 2338/1995 είναι δυνατή η χο¬ 
ρήγηση αμοιβής για τα μέλη της Επιτροπής Εισήγησης για 
ανάθεση του έργου, με Απόφαση του Υπουργού ΠΕΧΩΔΕ 
και εφόσον το έργο χαρακτηρισθεί ως ειδικό και σημαντικό. 

4. Το συγκεκριμένο έργο είναι ειδικό καθόσον πρόκειται 
να κατασκευασθεί κάτω από ιδιαίτερα δυσμενείς κυκλο- 
φοριακές συνθήκες και απαιτεί συνεχείς ειδικές ρυθμί¬ 
σεις του κυκλοφοριακού φόρτου καθ’ όλη τη διάρκεια 
υλοποίησής του. 

5. Το έργο είναι και σημαντικό καθόσον αφορά στην ολο¬ 
κλήρωση μεγάλου οδικού άξονα, ο οποίος πέραν της ιδιαί¬ 
τερης κυκλοφοριακής σημασίας του αποτελεί και αθλητικό 

στίβο για την διεξαγωγή της Μαραθώνιας Διαδρομής, που 
έχει ενταχθεί στον κορμό των απαιτουμένων για την διοργά¬ 
νωση των Ολυμπιακών Αγώνων του 2004 έργων υποδομής 
με ανελαστικές προθεσμίες εκτέλεσης και με ιδιαιτερότητες 
(και λόγω του επείγοντος) μελέτης και κατασκευής του. 

6. Οιπιστώσειςγιατηναμοιβήτων μελώντης Επιτροπής 
Εισήγησης Ανάθεσης του έργου βαρύνουν το ενάριθμο 
έργο 2001ΣΕ01000005 της ΣΑΕ 010, αποφασίζουμε: 

1. Χαρακτηρίζουμε το έργο ΕΕ02/2004 «Συνέχιση εργα¬ 
σιών του έργου: Μαραθώνια Διαδρομή Τμήμα Β' από Ν. 
Μάκρη (Χ.Θ. 9+000) έως Παλλήνη (Χ.Θ. 26+000)», προϋ¬ 
πολογισμού 14.760.000 €. (Έργο 2001ΣΕ01000005, ΣΑΕ 
010) ως ειδικό και σημαντικό, σύμφωνα με το άρθρο 5 του 
Ν.2229/1994, όπως τροποποιήθηκε με το Ν. 2338/1995. 

2. Καθορίζουμε την συνολική αμοιβή των μελώντης Επι¬ 
τροπής Εισήγησης για Ανάθεση του έργου ΕΕ02/2004 
’Συνέχιση εργασιών του έργου: Μαραθώνια Διαδρομή 
Τμήμα Β' από Ν. Μάκρη (Χ.Θ. 9+000) έως Παλλήνη (Χ.Θ. 
26+000)’, προϋπολογισμού 14.760.000 € (Έργο 2001ΣΕ 
01000005, ΣΑΕ 010) ως ακολούθως: 

α) Για τον Κοκμοτό Μάριο., Πολ. Μηχ. με Α' β. στην ΕΥ- 
ΔΕ / ΕΣΕΑ, Πρόεδρο της Επιτροπής και για τα μέλη της 
Επιτροπής: 

Κωνσταντόπουλο Κων/νο, ΠΕΙ με Α' β στην ΕΥΔΕ/ 
ΕΣΕΑ. 

Μουζάκη Νικόλαο, ΠΕΙ με Α' β στην ΕΥΔΕ/ΕΣΕΑ. 

Κωνσταντινίδη Ιωσήφ, ΠΕ9 με Α' β στην ΕΥΔΕ/ΕΣΕΑ. 

Ζούρου Μαρία, Δημ. Σύμβουλο Δήμου Ηρακλείου Αττικής. 

Γερακάκη Ανδρέα, Α.Μ., εκπρόσωπο του ΤΕΕ. 

Κυριακόπουλο Γεώργιο, ΜΜ εκπρόσωπο του ΣΑΤΕ. 

το ποσό των 200,00 € για κάθε ένα. 

β) Για τον Γραμματέα της Επιτροπής, Πλατανίτη Πανα¬ 
γιώτη υπάλληλο ΔΕ με σύμβαση ορισμένου χρόνου στην 
ΕΥΔΕ/ΕΣΕΑ, το ποσό των 150 €. 

3. Εγκρίνουμε τη διάθεση πίστωσης ποσού ύψους 
1,550€, σε βάρος του ενάριθμου έργου 2001ΣΕ01000005 
της ΣΑΕ10, για την καταβολή της πιο πάνω αμοιβής και 
των εργοδοτικών εισφορών των μελών και του γραμμα¬ 
τέα της Επιτροπής. 

4. Η σχετική καταβολή να γίνει άμεσα από τον υπόλογο 
του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18Αυγούστου 2004 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων του 

Υπουργείου Οικονομίας Υπουργείου Περιβάλλοντος, 

και Οικονομικών Χωροταξίας και Δημοσίων Έργων 
Γ. ΚΟΥΡΗΣ Γ. ΤΡΥΦΩΝΙΔΗΣ 

-♦- 

Αριθ. 2/28193/0022 (3) 

Καθορισμός αποζημίωσης του Προέδρου, των μελών και 
των γραμματέων της Ομάδας Εργασίας για την κα¬ 
τάρτιση του Κανονισμού Οικονομικής Οργάνωσης και 
Λογιστικής Λειτουργίας του Ο.Α.Π. -Δ.Ε.Η. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρ. 8 του Ν. 2042/1992 
(Α' 75). 


2. Τις διατάξεις του άρθρου 17 του Ν. 3205/2003 (Α' 
297). 

3. Τις διατάξεις του άρθρου 40 του Ν. 849/1978 (Α'232) 
όπως συμπληρώθηκε με τις διατάξεις του άρθρ.8 του Ν. 
2129/1993 (Α' 57). 

4. Τις διατάξεις του Π.Δ/τος 372/1995 «Μεταφορά της 
Γ.Γ.Κ.Α. από το Υπουργείο Υγείας, Πρόνοιας και Κοινωνι¬ 
κών Ασφαλίσεων στο Υπουργείο Εργασίας και Κοινωνι¬ 
κών Ασφαλίσεων» (Α' 201). 

5. Το Π.Δ/γμα 121/10.3.2004 υπ’ αριθ. 84/τ.Α'/10.3.2004 
«Διορισμός Υπουργών και Υφυπουργών. 

6. Την υπ’ αριθμ. Υ1/10.3.2004 (513Β) απόφαση Μετα¬ 
βολή τίτλων Υπουργείων και καθορισμός της σειράς τά¬ 
ξης των Υπουργείων». 

7. Τιςδιατάξειςτου Π.Δ/τος213/1992 «Οργανισμόςτης 
Γ.Γ.Κ.Α.» (ΑΊ02). 

8. Τις διατάξεις του άρθρου 4 του Α.Ν. 591/1967, του 
άρθρου 3 του Α.Ν. 43/1967 και του αριθ. 32 του Ν. 1759/ 
1989. 

9. Την υπ’ αριθ. Φ. 10050/19317/3567/31.12.2003 Α.ΥΕ & 
Κ.Α. «Συγκρότηση ομάδας εργασίας για την κατάρτιση 
του Κανονισμού Οικονομικής Οργάνωσης και Λογιστικής 
Λειτουργίας του Ο.Α.Π. - Δ.Ε.Η.» (Β52). 

10. Την υπ’ αριθ. 2/80345/0004/8.11.1999 (ΦΕΚ2040/Β/ 
19.11.1999) κοινή απόφαση μεταβίβασης εξουσίας υπο¬ 
γραφής σύμφωνα με το άρθρο 7 παρ. 1 του Ν. 1943/1991 
(Β.2040). 

11. Τις διατάξεις του άρθρου 29 Α του Ν. 1558/1985 (Α 
137) όπως αυτό προστέθηκε με το άρθ. 27του Ν. 2081/1992 
(Α' 154) καιαντικαταστάθηκεμετηνπαρ. 2 α του άρθρ. 1 του 
Ν. 2469/1997 (Α'38). 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού καθόσον η δαπάνη αυτή η οποία ανέρ¬ 
χεται στο ποσό των 17.900 ΕΥΡΩ θα βαρύνει τις πιστώ¬ 
σεις του Λογαριασμού Βελτίωσης Κοινωνικής Ασφάλισης 
(ΛΒΚΑ) Κ.Α.Ε. 00.10.0264 που τηρείται στη Γ.Γ.Κ.Α., απο¬ 
φασίζουμε: 

Καθορίζουμε την μηνιαία αποζημίωση της Ομάδας Ερ¬ 
γασίας για την κατάρτιση του Κανονισμού Οικονομικής 
Οργάνωσης και Λογιστικής Λειτουργίας του Ο.Α.Π. - 
Δ.Ε.Η., που συγκροτήθηκε με την υπ’ αριθ. Φ10050/ 
19317/3567/31.12.2003 Α.Υ.Ε., ως εξής: 

1. Για την Πρόεδρο τετρακόσια πενήντα ευρώ (450). 

2. Γιατα μέλη (9) τριακόσια ογδόντα ευρώ (380). 

3. Γιατους γραμματείς (2) τριακόσια ευρώ (300). 

Η ανωτέρω μηνιαία αποζημίωση καταβάλλεται στους 
δικαιούχους εις ολόκληρο υπό την προϋπόθεση ότι μετεί¬ 
χαν σε έξι (6) κατ’ ανώτατο όριο συνεδριάσεις το μήνα και 
για χρονικό διάστημα 4 μηνών. Σε περίπτωση μερικής 
συμμετοχής του δικαιούχου θα επέρχεται ανάλογη μείω¬ 
ση της μηνιαίας αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2004 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 

Υπ. Οικονομίας και Υπουργείου Απασχόλησης και 
Οικονομικών Κοινωνικής Προστασίας 

ΓΕΩΡΓΙΟΣ ΚΟΥΡΗΣ ΔΗΜΗΤΡΙΟΣ ΚΩΣΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 200855 (4) 

Πρόγραμμα επαγγελματικής εξειδίκευσης τύπου 3ΤΑΘΕ 
ατόμων που ωφελήθηκαν στο πλαίσιο της αναπτυξια¬ 
κής σύμπραξης ΤΕΧΝΟΜΑΘΕΙΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ.368/1989 «Οργανισμός του 
Υπουργείου Εργασίας» (ΦΕΚ 163/Α/1998). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969). 

4. Τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ258/Α72001). 

5. Τις διατάξεις της παρ. 15 του άρθρου 20 του Ν. 
2639/1998 (ΦΕΚ 205/Α71998) «Ρύθμιση εργασιακών σχέ¬ 
σεων ... και άλλες διατάξεις». 

6. Τις διατάξεις του άρθρου 29 του Ν. 1262/1982 «Για 
την παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συ¬ 
ναφών διατάξεων» όπως τροποποιήθηκε με τα άρθρα 6 
και 7 του Ν. 1836/1989 και το άρθρο 6 του Ν. 2434/1996. 

7. Τις διατάξεις του Ν. 2434/1996 (ΦΕΚ 188/Α71996) 
«Μέτρα πολιτικής για την απασχόληση και την επαγγελ¬ 
ματική εκπαίδευση και κατάρτιση και άλλες διατάξεις». 

8. Τις διατάξεις του Π.Δ/360/1997 (ΦΕΚ 240/Α71997) 
«Διατήρησητηςεποπτείας Ν.Π.Δ.Δαπότο Υπουργείο Ερ¬ 
γασίας και Κοινωνικών Ασφαλίσεων». 

9. Τις διατάξεις του Ν. 2860/2000 (ΦΕΚ251/Α72000). 

10. Τις διατάξεις της υπ’ αριθ. 180691/7.2.2001 (ΦΕΚ 
148/Β /2001) κοινής υπουργικής απόφασης περί «σύστα¬ 
σης Ειδικής Υπηρεσίας Διαχείρισης Κοινοτικής Πρωτο¬ 
βουλίας ΕΟυΑΕ» όπως τροποποιήθηκε με τις όμοιες υπ’ 
αριθ. 182959/3.7.2003 (ΦΕΚ 915/Β72003) και υπ’ αριθ. 
184399/23.12.2003 (ΦΕΚ 691/Β72003). 

11. Τις διατάξεις της υπ’ αριθμ. 190893/2002 (ΦΕΚ 
811/Β /2002) απόφασης του Υπουργού Εργασίας και Κοι¬ 
νωνικών Ασφαλίσεων περί συμμετοχής του Ο.Α.Ε.Δ. σε 
εννέα (9) Αναπτυξιακές Συμπράξεις της ΚΠ ΕΟΙΙΑΕ.. 

12. Την ισχύουσα Εθνική και Κοινοτική Νομοθεσία που 
αφορά την Υλοποίηση και διαχείριση προγραμμάτων. 

13. Την ισχύουσα Φορολογική Νομοθεσία και ιδίως το 
νομότυπο των φορολογικών στοιχείων και παραστατικών. 

14. Την υπ’ αριθμ. 1947/27.7.2004 απόφαση του Δ.Σ. του 
ΟΑΕΔ (αριθμ. συνεδρ. 27/27.7.2004) που μας υποβλήθηκε 
με το υπ’ αριθμ. Β120292/28.7.2004 έγγραφό του. 

15. Την Ε0343 ΤΡΟΠ 2 (18.12.2003) συλλογική απόφα¬ 
ση Υφυπουργού Οικονομίας και Οικονομικών περί έντα¬ 
ξης στο Πρόγραμμα Δημοσίων Επενδύσεων. 

16. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/1995, αποφασίζουμε: 

ΚΑΤΑΡΤΙΖΟΥΜΕ 

ΠΡΟΓΡΑΜΜΑ ΕΠΑΓΓΕΛΜΑΤΙΚΗΣ ΕΞΕΙΔΙΚΕΥΣΗΣ ΤΥ¬ 
ΠΟΥ 3ΤΑΘΕ ΑΤΟΜΩΝ ΠΟΥ ΩΦΕΛΗΘΗΚΑΝ ΣΤΟ ΠΛΑΙΣΙΟ 
ΤΗΣ ΑΝΑΠΤΥΞΙΑΚΗΣ ΣΥΜΠΡΑΞΗΣ «ΤΕΧΝΟΜΑΘΕΙΑ» 


ΑΝΑΠΤΥΞΙΑΚΗ ΣΥΜΠΡΑΞΗ (Α.Σ.) «ΤΕΧΝΟΜΑΘΕΙΑ» 

Τίτλος έργου: «Ανάπτυξη Πρότυπου Συστήματος δια Βί¬ 
ου Κατάρτισης και εξ Αποστάσεως Πιστοποίησης Δεξιο¬ 
τήτων στις Μ ΜΕ» 

Συντονιστής Εταίρος: Κέντρο Επαγγελματικής Κατάρ¬ 
τισης Γενικής Συνομοσπονδίας Επαγγελματιών, Βιοτε- 
χνών, Εμπόρων Ελλάδας (ΚΕΚ ΓΣΕΒΕΕ) 

Έδρα Α.Σ.: Αγίου Μελετίου 166, 104 45, Αθήνα 

Υποπρόγραμμα 3: «Προσαρμοστικότητα» 

Μέτρο 3.1.: Προώθηση της δια βίου μάθησης και των 
εργασιακών πρακτικών ενσωμάτωσης 

Θέσεις: Σαράντα (40) 

Δικαιούχοι: Οι άνεργοι νεοεισερχόμενοι στην αγορά ερ¬ 
γασίας, οι μακροχρόνιοι άνεργοι ηλικίας 18-64 ετών, που 
ωφελήθηκαν στα πλαίσια του έργου «Ανάπτυξη Πρότυ¬ 
που Συστήματος δια Βίου Κατάρτισης και εξ Αποστάσεως 
Πιστοποίησης Δεξιοτήτων στις ΜΜΕ»της Κ.Π. ΕηυαΙ που 
υλοποιεί η Α.Σ. «Τεχνομάθεια». 

Κόστος: 70.440 ΕΥΡΩ 

Το Πρόγραμμα θα υλοποιηθεί στην ευρύτερη περιοχή 
της Περιφέρειας Αττικής και Κεντρικής Μακεδονίας. 

ΑΝΑΓΚΑΙΟΤΗΤΑ ΤΟΥ ΕΡΓΟΥ: 

Το παρόν έργο αφορά την σφαιρική, καινοτόμο και αντι¬ 
προσωπευτική αντιμετώπιση του προβλήματος της έλλει¬ 
ψης της δια βίου μάθησης και της πιστοποίησης δεξιοτή¬ 
των εντός των Μικρομεσαίων Επιχειρήσεων και πρόκειται 
να αναπτυχθεί στα όρια ενός συνεκτικού αλλά ευέλικτου 
δικτύου φορέων επαγγελματικής κατάρτισης, εκπαιδευ¬ 
τικών - ερευνητικών ιδρυμάτων, επαγγελματικών ενώσε¬ 
ων, κοινωνικών εταίρων, φορέων παροχής συμβουλευτι¬ 
κών υπηρεσιών και δημόσιων οργανισμών, συγκροτούμε¬ 
νο από τους φορείς της Α.Σ «ΤΕΧΝΟΜΑΘΕΙΑ», με τάσεις 
διεύρυνσης μετά την πλήρη εφαρμογή του. 

Ο βασικός σκοπός του συγκεκριμένου έργου είναι η 
Ανάπτυξη και Εφαρμογή Συστήματος δια βίου Μάθησης, 
Προώθησης της Απασχόλησης και η εξ Αποστάσεως Πι¬ 
στοποίηση Δεξιοτήτων στις Μικρομεσαίες Επιχειρήσεις. 

Οι επιμέρους στόχοι του έργου επικεντρώνονται κυ¬ 
ρίως: 

1. Στην ευαισθητοποίηση εργαζομένων και εργοδοτών 
στις ΜΜΕ σε θέματα δια βίου μάθησης. 

2. τον σχεδίασμά και υλοποίηση πρότυπων συμφωνιών 
μεταξύ ομάδων Μικρομεσαίων Επιχειρήσεων του ίδιου 
κλάδου ή της ίδιας περιοχής και οργανισμών κατάρτισης 
και εκπαίδευσης, για την εφαρμογή προγραμμάτων εναλ¬ 
λαγής κατάρτισης - απασχόλησης. 

3. Στην υποστήριξη Μικρομεσαίων Επιχειρήσεων του 
ίδιου κλάδου ή της ίδιας περιοχής στην υιοθέτηση μηχα¬ 
νισμών κατάρτισης προσαρμοσμένων στις ανάγκες τους 
(ΙαίΙοΓ - πιαάθ) και στην εφαρμογή προγραμμάτων τηλε- 
εκπαίδευσης, με έμφαση σε θέματα Νέων τεχνολογιών σε 
τεχνικές ειδικότητες και σε θέματα Υγιεινής και Ασφάλει¬ 
ας. 

4. Στην διαμόρφωση ενός πρότυπου συστήματος εξ 
αποστάσεως πιστοποίησης δεξιοτήτων σε επιλεγμένους 
κλάδους των Μικρομεσαίων Επιχειρήσεων και στον σχε¬ 
δίασμά και πιλοτική εφαρμογή αντίστοιχων εργαλείων. 

5. Στην θετική συμβολή, στη διαδικασία σχεδιασμού πο¬ 
λιτικών απασχόλησης, ενσωματώνοντας λειτουργικά σε 
αυτές τη διάσταση των θετικών μέτρων υπέρ των ευπα¬ 
θών κοινωνικών ομάδων. 

6. Στην εφαρμογή ιτιαίηεΐΓθαπιίπρ και προώθηση της 
ισότητας των δύο φύλων σε επίπεδο πολιτικών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η Ομάδα-Στόχος αφορά κατά προτεραιότητα άτομα (ερ¬ 
γοδότες, εργαζόμενους, αυτοαπασχολούμενους) από κλά¬ 
δους των Μ.Μ.Ε., όπου αποδεδειγμένα υφίστανται φαινόμε¬ 
να εργασιακού αποκλεισμού - διακρίσεων, ή βρίσκονται σε 
επισφαλή θέση στην αγορά εργασίας, όπως ο κλάδος Επι- 
σκευαστών Αυτοκινήτου και Επαγγελματιών Φωτογράφων. 

Συγκεκριμένα, η Ομάδα-Στόχος περιλαμβάνει: 

- Τους εργαζόμενους και αυτοαπασχολούμενους των 
Μικρομεσαίων Επιχειρήσεων, και κυρίως σ’ αυτούς με 
επισφαλή θέση λόγω χαμηλών ή άτυπων προσόντων. 

- Τους ανέργους που υφίστανται διακρίσεις στην αγορά 
εργασίας και μέσω της εφαρμογής προγραμμάτων εναλ¬ 
λαγής κατάρτισης - απασχόλησης θα μπορέσουν να απο¬ 
κτήσουν εργασιακή εμπειρία. 

- Τους εργοδότες και ιδιοκτήτες των Μικρομεσαίων Επι¬ 
χειρήσεων οι οποίοι θα βοηθηθούν στην απόκτηση τεχνο¬ 
γνωσίας σε θέματα δια βίου μάθησης. 

Στο πλαίσιο της αμφίδρομης συνεργασίας μεταξύ των 
ΚΠΑ και των εταίρων της Α.Σ., οι εγγεγραμμένοι στα Μη¬ 
τρώα ανέργων του Ο.Α.Ε.Δ, οι οποίοι ανήκουν στις ομά¬ 
δες στόχου: άνεργοι νεοεισερχόμενοι στην αγορά εργα¬ 
σίας και μακροχρόνιοι άνεργοι και έχουν το επαγγελματι¬ 
κό προφίλ και το ενδιαφέρον για τους τομείς πιλοτικής 
εφαρμογής, όπως καθορίστηκαν από την Α.Σ., αφού πέ¬ 
ρασαν από εξατομικευμένη παρέμβαση από τους εργα¬ 
σιακούς συμβούλους του Ο.Α.Ε.Δ, παραπέμφθησαν στον 
Συντονιστή εταίρο - ΚΕΚ ΓΣΕΒΕΕ, όπου βάσει καθορι¬ 
σμένων δεικτών αξιολόγησης, έχουν επιλεγεί σαράντα 
(40) άτομα, τα οποία έχουν καταρτιστεί - ενδυναμωθεί και 
στη συνεχεία θα ενταχθούν στο πρόγραμμα 5ΤΑΟΕ. 

Τέλος, στην παρούσα Δράση προωθείται η ενεργή συμ¬ 
μετοχή των εργοδοτών και των επαγγελματικών φορέων 
της Α.Σ.. Οι εργοδοτικοί και επαγγελματικοί φορείς της 
Α.Σ. (ΚΕΚ ΓΣΕΒΕΕ, ΕΛ.ΙΝ.Υ.Α.Ε, ΚΕΚ ΙΝΕ ΓΣΕΕ) έχουν 
διαμεσολαβήσει προκειμένου να εξασφαλιστούν οι επι¬ 
χειρήσεις που δραστηριοποιούνται σε δύο πιλοτικούς 
κλάδους (κλάδος Επισκευαστών Αυτοκινήτου και Επαγ- 
γελματιών Φωτογράφων) και ειδικότερα σε δύο επαγγελ¬ 
ματικές ειδικότητες: «Ειδικός κλιματισμού αυτοκινήτου» 
και «Λήψεις και εκτυπώσεις με ψηφιακά μέσα». 

Συγκεκριμένα οι ανωτέρω φορείς έχουν εκδηλώσει το 
ενδιαφέρον τους σε επιχειρήσεις για την απασχόληση 40 
ανέργων στις παραπάνω επαγγελματικές ειδικότητες. 

1. ΓΕΝΙΚΟΙ ΟΡΟΙ ΠΡΟΓΡΑΜΜΑΤΟΣ ΤΥΠΟΥ 5ΤΑΟΕ 

Το πρόγραμμα αφορά την απόκτηση εργασιακής εμπει¬ 
ρίας σαράντα (40) συνολικά ανέργων, νεοεισερχομένων 
στην αγορά εργασίας, μακροχρόνια ανέργων ηλικίας 18- 
64 ετών, που έχουν περάσει από εξατομικευμένη παρέμ¬ 
βαση και έχουν παραπεμφθεί από τις αρμόδιες Υπηρε¬ 
σίες Απασχόλησης του Ο.Α.Ε.Δ να παρακολουθήσουν 
προγράμματα κατάρτισης στο πλαίσιο του έργου « Ανά¬ 
πτυξη Πρότυπου Συστήματος δια Βίου Κατάρτισης και εξ 
Αποστάσεως Πιστοποίησης Δεξιοτήτων στις ΜΜΕ» της 
Κ.Π. ΕΟυΑΕ, και της Α.Σ. «ΤΕΧΝΟΜΑΘΕΙΑ». 

Στην συνέχεια, οι επωφελούμενοι έχουν επιλεχθεί από 
τον Συντονιστή Εταίρο να παρακολουθήσουν τα προ¬ 
γράμματα αυτά κατάρτισης, και τα οποία ακολούθως 
έχουν παρακολουθήσει επιτυχώς. 

Από τις ως άνω θέσεις ποσοστό 60% έχει καλυφθεί από 
άνδρες και ποσοστό 40% από γυναίκες. 

Η διάρκεια του προγράμματος καθορίζεται σε τέσσερις 
(4) μήνες από την ημερομηνία έκδοσης της σχετικής 
εγκριτικής απόφασης υπαγωγής στο πρόγραμμα. 


Το ποσό της επιχορήγησης καθορίζεται στα είκοσι (20) 
ΕΥΡΩ ημερησίως μικτά (Δευτέρα - Παρασκευή). Από την 
ως άνω ημερήσια αποζημίωση θα παρακρατείται ποσο¬ 
στό 6,45% για ιατροφαρμακευτική περίθαλψη και 1% κα¬ 
τά του επαγγελματικού κινδύνου εφαρμοζομένων των 
διατάξεων του άρθρου 18 του Ν. 2458/1997 Φ.Ε.Κ. 
15/Α/1997 και του άρθρου 18 του Ν. 2874/2000, δηλαδή 
αμοιβή ασκουμένου 18,51 ΕΥΡΩ και κρατήσεις 1,49 ΕΥ¬ 
ΡΩ για κάθε άνεργο. Κάθε μήνα θα πρέπει να καταβάλλε¬ 
ται στους ασκούμενους το παραπάνω ποσό όχι για πάνω 
από 22 ημέρες τον μήνα. 

Η εξάσκηση δε θα υπερβαίνει τις επτά (7) ώρες ημερη¬ 
σίως, τις πέντε (5) ημέρες την εβδομάδα και δε θα πραγ¬ 
ματοποιείται σε βραδινές ώρες (πλέον της 22ας) 

Οι ασκούμενοι μπορούν να απουσιάσουν δικαιολογημέ¬ 
να ή αδικαιολόγητα (χωρίς να τους καταβάλλεται αποζη¬ 
μίωση και χωρίς υποχρέωση παράτασης του προγράμμα¬ 
τος) για δέκα (10) ημέρες καθ' όλη τη διάρκεια του προ¬ 
γράμματος. 

Υπεύθυνος Φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο ΟΑΕΔ. 

2. ΑΣΚΟΥΜΕΝΟΙ 

2.1 Επωφελούμενοι του προγράμματος είναι άτομα, τα 
οποία ανήκουν σε μία από τις ακόλουθες ομάδες στόχου: 

• Άνεργοι νεοεισερχόμενοι στην αγορά εργασίας. 

• Μακροχρόνια άνεργοι 

Οι επωφελούμενοι του προγράμματος έχουν περάσει 
από εξατομικευμένη παρέμβαση και έχουν παραπεμφθεί 
από τις αρμόδιες Υπηρεσίες Απασχόλησης του Ο.Α.Ε.Δ 
στον Συντονιστή Εταίρο για να ενταχθούν στα προγράμ¬ 
ματα κατάρτισης, στο πλαίσιο του έργου «Ανάπτυξη Πρό¬ 
τυπου Συστήματος δια Βίου Κατάρτισης και εξ Αποστά¬ 
σεως Πιστοποίησης Δεξιοτήτων στις ΜΜΕ» της Κ.Π. 
ΕΟυΑί, και της Α.Σ. «ΤΕΧΝΟΜΑΘΕΙΑ». 

Στην συνέχεια, οι επωφελούμενοι έχουν επιλεχθεί από 
τον Συντονιστή Εταίρο να παρακολουθήσουν τα προ¬ 
γράμματα αυτά κατάρτισης, και τα οποία ακολούθως 
έχουν παρακολουθήσει επιτυχώς. 

2.2 Κριτήρια επιλογής των ανέργων από τον Συντονιστή 
Εταίρο είναι: 

1) Να έχουν την ιδιότητα του ανέργου (άρθρο 2 του Ν. 
1545/1985) και να διαθέτουν δελτίο ανεργίας σε ισχύ 

2) Να ανήκουν στα παρακάτω εκπαιδευτικά επίπεδα: 

- Γιατην ειδικότητα «Ειδικός κλιματισμού αυτοκινήτου» να 
είναι απόφοιτοι Ι.Ε.Κ., απόφοιτοι ΤΕΛ και ΤΕΕ ειδικότητας: 

• Ηλεκτρολόγων αυτοκινήτων κατά προτίμηση με προ¬ 
ϋπηρεσία 

• Μηχανικών αυτοκινήτων κατά προτίμηση με προϋπη¬ 
ρεσία και 

• Τεχνικών ψυκτικών εγκαταστάσεων κατά προτίμηση 
με προϋπηρεσία 

- σε οποιοσδήποτε άλλης παραπάνω βαθμίδας των 
ιδίων ειδικοτήτων χωρίς προϋπηρεσία. 

- Για την ειδικότητα « Λήψεις και εκτυπώσεις με ψηφια¬ 
κά μέσα» να είναι απόφοιτοι Ι.Ε.Κ., απόφοιτοι Τ.Ε.Λ. και 
Τ.Ε.Ε. ειδικότητας: 

• Τεχνικών εργαστηρίου φωτογραφίας κατά προτίμη¬ 
ση με προϋπηρεσία 

• Τεχνικών λήψης εφαρμοσμένης φωτογραφίας κατά 
προτίμηση με προϋπηρεσία 

- Απόφοιτοι Λυκείου, οι οποίοι διαθέτουν απαραίτητα 
σχετική προϋπηρεσία 

- Απόφοιτοι Τ.Ε.Ι. τμήματος Φωτογραφίας κατά προτί¬ 
μηση με προϋπηρεσία. 

- Σε οποιοσδήποτε άλλης παραπάνω βαθμίδας των 
ιδίων ειδικοτήτων χωρίς προϋπηρεσία. 

3) Να έχουν προτίμηση για τις δύο (2) επαγγελματικές 
ειδικότητες («Ειδικός κλιματισμού αυτοκινήτου» και« Λή¬ 
ψεις και εκτυπώσεις με ψηφιακά μέσα») 

4) Να έχουν την Ελληνική υπηκοότητα ή την υπηκοότη¬ 
τα κράτους μέλους της Ευρωπαϊκής Ένωσης ή να είναι 
Έλληνες ομογενείς που ασχολούνται Νόμιμα στην Ελλά¬ 
δα, η εμπίπτουν στο άρθρο 11 του ΚΑΝ/Ε.Ο.Κ./1612/68. 

5) Οι άνδρες υποψήφιοι πρέπει να έχουν εκπληρώσειτις 
στρατιωτικές τους υποχρεώσεις ή να έχουν απαλλαγεί 
νόμιμα ή να έχουν νόμιμη αναβολή 

2.3 Απαιτούμενα δικαιολογητικά 

Τα δικαιολογητικά που απαιτούνται να προσκομίζουν 
στον ΟΑΕΔ οι δικαιούχοι του προγράμματος, μέσω του 
Συντονιστή Εταίρου, είναι τα εξής : 

• Αίτηση συμμετοχής του δικαιούχου στο πρόγραμμα 
3ΤΑΟΕ στο πλαίσιο της Κ.Π. ΕθυΑΙ_. 

• Δελτίο ανεργίας του δικαιούχου σε ισχύ 

• Παραπεμπτικό από τον Συντονιστή Εταίρο- ΚΕΚ ΓΣΕ- 
ΒΕΕ ότι προτείνονται να ενταχθούν στο πρόγραμμα 
3ΤΑΘΕ στο πλαίσιο της Κ.Π. ΕΟΙΙΑΙ_. 

• Βεβαίωση από τον Συντονιστή Εταίρο - ΚΕΚ ΓΣΕΒΕΕ 
ότι: 

- οι δικαιούχοι έχουν επιλεγεί για την παρακολούθηση 
των προγραμμάτων κατάρτισης, στο πλαίσιο του έργου 
«Ανάπτυξη Πρότυπου Συστήματος δια Βίου Κατάρτισης 
και εξ Αποστάσεως Πιστοποίησης Δεξιοτήτων στις ΜΜΕ» 
της Κ.Π. ΕΟυΑΙ, και της Α.Σ. «ΤΕΧΝΟΜΑΘΕΙΑ», με βάση 
τα κριτήρια επιλογής ανέργων της παρούσας Κοινής 
Υπουργικής Απόφασης. 

- οι δικαιούχοι έχουν ολοκληρώσει με επιτυχία την πα¬ 
ρακολούθηση των προγραμμάτων αυτών. 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜ¬ 
ΜΑΤΟΣ 

Άμεσοι αποδέκτες των δράσεων είναι οι άνεργοι που θα 
αποκτήσουν εργασιακή εμπειρία κι έμμεσοι οι φορείς και 
οι επιχειρήσεις οι οποίοι θα καθοριστούν από τους εταί¬ 
ρους της Α.Σ. 

Ως προς την υπαγωγή ιδιωτικών επιχειρήσεων στο Πρό¬ 
γραμμα εξαιρούνται οι ακόλουθες: 

3α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/1994 όπως τροποποιήθηκε με τους νόμους 
2247/1997 και 2527/1999 και ισχύει σήμερα (ακόμη και αν 
εξαιρούνται ορισμένες κατηγορίες του προσωπικού τους 
από το Ν. 2190/1994). 

3β. Οι ΔΕΚΟ και οι θυγατρικές τους εταιρείες, που διέ- 
πονται όσον αφορά στην πρόσληψη του προσωπικού 
τους από τις διατάξεις του Ν. 2190/1994 όπως τροποποι¬ 
ήθηκε και ισχύει σήμερα, καθώς και οι αεροπορικές επι¬ 
χειρήσεις και οι θυγατρικές τους. 

3γ. Η Ε.Π.Α.Ε., οι Π.Α.Ε., όλα τα αθλητικά σωματεία 
(πλην των αθλητικών σωματείων των Α.Μ.Ε.Α.), επιχειρή¬ 
σεις τυχερών παιχνιδιών, επιχειρήσεις που έχουν σχέση 
με ψυχαγωγία ή ηλεκτρονικά παιχνίδια. 

3δ. Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ' αίματος ή εξ' αγ¬ 
χιστείας με τον επιχειρηματία. 

Οι Ο.Ε., Ε.Ε., ΑΈ. και Ε.Π.Ε. για τους ομόρρυθμους 


εταίρους στις ΟΈ. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

Οι σύζυγοι και οι συγγενείς α' βαθμού εξ' αίματος ή εξ' 
αγχιστείας των ομορρύθμων εταίρων στις ΟΈ. και Ε.Ε., 
τωνεταίρωντης Ε.Π.Ε. και των μελών του Δ.Σ. στις ΑΈ. 

3ε. Οι συνεταιρισμοί για τα μέλη τους. 

3στ. Οι εταιρείες προσωρινής απασχόλησης (άρθρο 20 
του Ν. 2956/2001) 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΤΩΝ ΙΔΙΩΤΙΚΩΝ ΕΠΙ¬ 
ΧΕΙΡΗΣΕΩΝ ΣΤΟ ΠΡΟΓΡΑΜΜΑ 

Εντάσσονται στο πρόγραμμα οι ιδιωτικές επιχειρήσεις 
που λειτουργούν τουλάχιστον ένα (1) έτος. Σε περίπτωση 
που προέρχονται από μετατροπή ή αλλαγή του νομικού 
καθεστώτος, θα προσκομίζουν τα οικονομικά στοιχεία 
του τελευταίου έτους της επιχείρησης πριν τη μετατρο¬ 
πή. 

5. ΔΙΑΔΙΚΑΣΙΑ ΕΝΤΑΞΗΣ 

Οι εργοδοτικοί και επαγγελματικοί φορείς της Α.Σ. (ΚΕΚ 
ΓΣΕΒΕΕ, ΕΛΙΝΥΑΕ, ΚΕΚ ΙΝΕ/ΓΣΕΕ) έχουν διαμεσολαβή¬ 
σει, προκειμένου να εξασφαλιστούν οι επιχειρήσεις και οι 
τοποθετήσεις των ανέργων σε αυτές και συγκεκριμένα σε 
δύο πιλοτικούς κλάδους (κλάδος Επισκευαστών Αυτοκι¬ 
νήτου και Επαγγελματιών Φωτογράφων) και ειδικότερα 
σε δύο επαγγελματικές ειδικότητες: «Ειδικός κλιματι¬ 
σμού αυτοκινήτου» και «Λήψεις και εκτυπώσεις με ψηφια¬ 
κά μέσα». 

ΕΠΙΧΕΙΡΗΣΗΣ: 

Α. Οι επιχειρήσεις που έχουν εκδηλώσει ενδιαφέρον με¬ 
τά τη διαδικασία ενημέρωσης ευαισθητοποίησης από 
τους προαναφερόμενους εταίρους, έχουν συμπληρώσει 
έντυπη αίτηση συμμετοχής στο πρόγραμμα, με όλα τα 
απαιτούμενα δικαιολογητικά, με προσδιορισμό των θέσε¬ 
ων εργασίας που επιθυμούν να καλύψουν κατά επάγγελ¬ 
μα και τα έχουν αποστείλει στον Συντονιστή Εταίρο (ΚΕΚ 
ΓΣΕΒΕΕ). 

Τα δικαιολογητικά που έχουν κληθεί να υποβάλλουν οι 
ιδιωτικές επιχειρήσεις είναι: 

• Έντυπη Αίτηση Συμμετοχής 

• Καταστατικό ή Φ.Ε.Κ. ή έναρξη επιτηδεύματος ανά¬ 
λογα. 

• Υπεύθυνη Δήλωση στην οποία δηλώνουν: 

• Ότι έλαβαν γνώση κι αποδέχονται τους όρους και τις 
διαδικασίες υλοποίησης του προγράμματος 

• Ότι η επιχείρηση δεν εμπίπτει σε μια από τις κατηγο¬ 
ρίες που εξαιρούνται. 

Β. Ο Συντονιστής Εταίρος (ΚΕΚ ΓΣΕΒΕΕ) εν συνεχεία 
έχει συγκεντρώσει τις έντυπες αιτήσεις συμμετοχής, με 
τα απαιτούμενα δικαιολογητικά, έχει κατατάξει τις επιχει¬ 
ρήσεις ανάλογα με τις προσφερόμενες θέσεις εργασίας, 
κατά επάγγελμα και έχει εξετάσει εάν οι επιχειρήσεις που 
έχουν κατ' αρχήν εκδηλώσει ενδιαφέρον πληρούν όλες 
τις τυπικές προϋποθέσεις, σύμφωνα με τους όρους του 
προγράμματος. 

Γ. Κριτήρια επιλογής των επιχειρήσεων σε περίπτωση 
υπερπροσφοράς θέσεων για το πρόγραμμα είναι: η ζήτη¬ 
ση ανέργων στις δύο επαγγελματικές ειδικότητες: «Ειδι¬ 
κός κλιματισμού αυτοκινήτου» και «Λήψεις και εκτυπώ¬ 
σεις με ψηφιακά μέσα», η κάλυψη πάγιας ανάγκης της 
επιχείρησης από τις προσφερόμενες θέσεις εργασίας, η 
προοπτική μονιμότερης απασχόλησης των ανέργων μετά 
το τέλος του προγράμματος, ο τόπος εγκατάστασης σε 
σχέση μετοντόπο κατάρτισης και διαμονής των ανέργων. 

Δ. Ο Συντονιστής Εταίρος (ΚΕΚ ΓΣΕΒΕΕ) έχει προχω- 

ρήσει στην σύνταξη Πίνακα Επιλογής Επιχειρήσεων τον 
οποίο έχει αποστείλει στον ΟΑΕΔ, μαζί με όλα τα δικαιο- 
λογητικάτης παραγρ. Α. 

ΑΣΚΟΥΜΕΝΟΙ: 

Α) Ο Συντονιστής Εταίρος - ΚΕΚ ΓΣΕΒΕΕ, κατά την διάρ¬ 
κεια υλοποίησης των προγραμμάτων κατάρτισης, έχει 
παραπέμψει για παρακολούθηση και ενδυνάμωση τους 
σαράντα (40) επιλεχθέντες ασκούμενους καιτις αντίστοι¬ 
χες επιλεχθείσες επιχειρήσεις στους Εμψυχωτές του 
Ο.Α.Ε.Δ., που έχουν ήδη οριστεί στα πλαίσια του έργου 
«Ανάπτυξη Πρότυπου Συστήματος δια Βίου Κατάρτισης 
και εξΑποστάσεως Πιστοποίησης Δεξιοτήτων στις ΜΜΕ» 
της Κ.Π. ΕΟυΑί, και της Α.Σ. «ΤΕΧΝΟΜΑΘΕΙΑ», και στη 
συνέχεια ο Συντονιστής Εταίρος- ΚΕΚ ΓΣΕΒΕΕ, σε συ¬ 
νεργασία με τους Εμψυχωτές-Στελέχη του ΟΑΕΔ έχει 
προβεί στην αντιστοίχηση των ασκουμένων σε επιχειρή¬ 
σεις και σε θέσεις για απόκτηση επαγγελματικής εμπει¬ 
ρίας στο επάγγελμα που έχουν εκδηλώσει ενδιαφέρον. 

Β) Ο Συντονιστής Εταίρος - ΚΕΚ ΓΣΕΒΕΕ, έχει αποστεί- 
λει στον ΟΑΕΔ σχετικό πρακτικό αντιστοίχησης Ασκουμέ¬ 
νων και Επιχειρήσεων 

6. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Οι επιχειρήσεις - Φορείς που θα ενταχθούν στο εν λόγω 
πρόγραμμα θα υπογράψουν ιδιωτικό συμφωνητικό μετα¬ 
ξύ Ο.Α.Ε.Δ. και του ασκούμενου που έχει προταθεί για την 
υλοποίηση του προγράμματος, το οποίο θα περιλαμβά¬ 
νει: 

• Νομικό Πλαίσιο. 

• Πλήρη στοιχεία του ασκούμενου. 

• Ακριβή διάρκεια της περιόδου εξάσκησης. 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος. 

• Υποβολή έκθεσης προόδου από τον εργοδότη καιτον 
ασκούμενο μετά τη λήξη του προγράμματος. 

• Έκθεση αξιολόγησης από τον ασκούμενο και το φο¬ 
ρέα υλοποίησης μετά το πέρας της σύμβασης, όχι πέραν 
του διμήνου. 

• Όρους του προγράμματος. 

• Δυνατότητα διακοπής του προγράμματος με απόφα¬ 
ση του Προϊστάμενου της αρμόδιας Υπηρεσίας σε περί¬ 
πτωση μη τήρησης των ορών αυτού. 

Α. Υποβολή δικαιολογητικών μετά την υπογραφή του 
συμφωνητικού και πριν την έναρξη του προγράμματος. 

Οι επιχειρήσεις μαζί με το συμφωνητικό υποχρεούνται 
να υποβάλλουν στον Ο.Α.Ε.Δ. τα εξής δικαιολογητικά: 

• Βεβαίωση - δήλωση της έναρξης υλοποίησης του 
προγράμματος στην οποία να αναφέρεται ο τόπος υλο¬ 
ποίησης του προγράμματος. 

• Δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος της κάθε επι¬ 
χείρησης (Διεύθυνση, τηλέφωνο, ίαχ, αριθμό ταυτότητας, 
δείγμα υπογραφής). 

• Το πρόγραμμα εργασιακής προσαρμογής των 
ασκουμένων. 

Β. Υποβολή δικαιολογητικών κατά την υλοποίηση του 
προγράμματος: 

Οι επιχειρήσεις υποχρεούνται να υποβάλλουν στον 
Ο.Α.Ε.Δ. τα εξής δικαιολογητικά: 

• Κάθε μήνα, κατάσταση των ασκουμένων με τις ημέ¬ 
ρες παρακολούθησης του προγράμματος και τις ώρες 
παρακολούθησης εντός του πρώτου δεκαημέρου του 
επόμενου μήνα. 

• Στο τέλος του προγράμματος υποβάλλεται αναλυτι¬ 


κή έκθεση η οποία περιλαμβάνει και την αξιολόγηση των 
ασκουμένων. 

• Η τελευταία πληρωμή θα γίνεται εφόσον ο ασκούμε¬ 
νος έχει στείλει έκθεση αξιολόγησης του προγράμματος. 

7. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Α. Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σε τρία 
επίπεδα: Κεντρικό (Διοίκηση), Περιφερειακό, Τοπικό. 

Β. Έλεγχος 

α. Προκειμένου να εξασφαλισθεί η αποτελεσματικότη- 
τα των ενεργειών του προγράμματος 3ΤΑΘΕ, λαμβάνο- 
νταιτα αναγκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση και τις σχετικές κοινοτικές διατάξεις. 

• Την ορθή υλοποίηση των ενεργειών και τη διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

• Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

• Την εξακρίβωση της εμπρόθεσμης διεξαγωγής των 
χρηματοδοτούμενων από το Ε.Κ.Τ. ενεργειών. 

β. Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

γ. Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, ανά πεντάμηνο θα παρακολουθούνται: 

• Οι εγκριθείσες θέσεις. 

• Η κάλυψη των θέσεων. 

• Η καταβολή των επιχορηγήσεων κ.λπ. 

Γ. Διαδικασία ελέγχου 

α. Ελέγχους διενεργούν οι υπάλληλοιτου Ο.Α.Ε.Δ. σύμ¬ 
φωνα με την υπ’ αριθμό 2/34255/0022/6.6.2001 κοινή 
υπουργική απόφαση. 

β. Ελέγχους επίσης μπορούν να διενεργούντα εντεταλ¬ 
μένα προς τούτο Εθνικά Ελεγκτικά Όργανα και η Ευρω¬ 
παϊκή Ένωση. 

Δ. Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

8. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ του Ο.Α.Ε.Δ. 
και των φορέων θα επιλύεται με απόφαση των Προϊστα- 
μένωντωνΥ.Ν.,Τ.Υ., ΓΈ. και Κ.Π.Ατου Ο.Α.Ε.Δ. Οι φορείς 
δύνανταινα υποβάλλουν ένσταση εντός δέκα (10) ημερο¬ 
λογιακών ημερών από την κοινοποίηση της απορριπτικής 
απόφασης, η οποία θα προωθείται στην Υπηρεσία Ειδι¬ 
κών Κοινωνικών Ομάδων. 

Στη συνέχεια η Υπηρεσία Ειδικών κοινωνικών Ομάδων 
θα εισηγείται το θέμα στην συσταθείσα με την υπ’ αριθ. 
94198/26.6.2003 απόφαση του Υπουργού Εργασίας και 
Κοινωνικών Ασφαλίσεων Ειδική Επιτροπή για την εξέταση 
των Ενστάσεων. 

9. ΙΣΧΥΣ ΤΟΥ ΠΡΟΓΡΑΜΜΑΤΟΣ 

Το πρόγραμμα υλοποιείται από την ημερομηνία δημο¬ 
σίευσης της παρούσας απόφασης στην Εφημερίδα της 
Κυβερνήσεως. 

Ως καταληκτική ημερομηνία υλοποίησης του Προγράμ¬ 
ματος ορίζεται η 31.3.2005. 




17574 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. ΚΑΛΥΨΗ ΔΑΠΑΝΗΣ 

Α) Η δαπάνη του παραπάνω προγράμματος προϋπολο¬ 
γίζεται να ανέλθει στα 70.440 ΕΥΡΩ. 

Η ανωτέρω δαπάνη επιμερίζεται ως εξής: 

Για το οικονομικό έτος 2004: 30.000 ΕΥΡΩ 
Για το οικονομικό έτος 2005: 40.440 ΕΥΡΩ 
Για τις ανωτέρω δαπάνες έχει εγγράφει πίστωση στον 
προϋπολογισμό του Ο.Α.Ε.Δ. 440.000 ΕΥΡΩ για το έτος 
2004, κωδικός: 2493ΣΤ. 

• Β) Η προαναφερόμενη δαπάνη καλύπτεται σε ποσο¬ 


στό 75% από το Ε.Κ.Τ., Κ.Π. «ΕΟΙϋΑΕ» και κατά 25% από 
τον Π.Δ.Ε. (το οποίο ποσοστό θαπιστωθεί στο Υπουργείο 
Εργασίας). 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 


Αθήνα, ΙΘΑυγούστου 2004 


οι ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




